NOBLE เอาคืน..ก่อนจาก.!?
พิสดารจริง ๆ หุ้นบริษัท โนเบิล ดีเวลลอปเมนท์ จำกัด (มหาชน) หรือ NOBLE อาการร่อแร่.!! ในเชิงปัจจัยพื้นฐาน จู่ ๆ ลุกขึ้นจ่ายปันผลหุ้นละ 6.90 บาท ทั้งที่งบปี 2561 ไม่ทันจะประกาศออกมาเลย ส่วนงบ 9 เดือน กำไรสุทธิไม่ถึง 300 ล้านบาท แต่กลับจ่ายปันผลพิเศษกว่า 3,100 ล้านบาท
26 ก.พ. 2562

สำนักข่าวรัชดา
พิสดารจริง ๆ หุ้นบริษัท โนเบิล ดีเวลลอปเมนท์ จำกัด (มหาชน) หรือ NOBLE อาการร่อแร่.!! ในเชิงปัจจัยพื้นฐาน จู่ ๆ ลุกขึ้นจ่ายปันผลหุ้นละ 6.90 บาท ทั้งที่งบปี 2561 ไม่ทันจะประกาศออกมาเลย ส่วนงบ 9 เดือน กำไรสุทธิไม่ถึง 300 ล้านบาท แต่กลับจ่ายปันผลพิเศษกว่า 3,100 ล้านบาท
จ่ายปันผลไม่ปกติแบบนี้..เสมือนการ “เอาคืนก่อนจะสั่งลา” หรือ “รีดเลือดปูแล้วทิ้งกระดอง” ของผู้ถือหุ้นใหญ่หรือไม่..!?
จากโครงสร้างผู้ถือหุ้นมีชื่อ “กิตติ ธนากิจอำนวย” ถือหุ้นใหญ่ 48.47% หลังกว้านซื้อและทำเทนเดอร์หุ้น NOBLE เมื่อปลายปีที่ผ่านมา ทำให้ “กิตติ” ถือหุ้น NOBLE จำนวน 221,223,559 หุ้น.!?
การได้มาซึ่งหุ้น NOBLE ทำให้ “กิตติ” ต้องแลกกับต้นทุนการเงิน จากการกู้ยืมจากสถาบันการเงินไม่น้อยทีเดียว เพราะกู้ยืมในนามส่วนตัวเพื่อมาซื้อหุ้น NOBLE นั่นเอง.!!
ทางลัดที่ “กิตติ” จะรีดเงินจาก NOBLE ออกมาเพื่อภารกิจคืนหนี้..หนีไม่พ้นจ่ายปันผลพิเศษ 6.90 บาท
(ตามหลักการ..ทำได้ไม่ผิดกฎหมายเพราะผู้ถือหุ้นได้ประโยชน์ทุกคน..)
ครั้งนี้ “กิตติ” จะได้เงินคืนจาก NOBLE ในรูปปันผลพิเศษถึง 1,500 ล้านบาท นั่นทำให้ “กิตติ” สามารถล้างหนี้และชุบตัวใหม่ ได้อย่างสบาย ๆ
หรือที่เรียกง่าย ๆ ว่า “ถือหุ้นครบ..จบเรื่องหนี้” ไปเลย.!?
แต่..เรื่องมันคงไม่จบเท่านี้..มีคำถามตามว่าเมื่อ “รีดเลือดจากปู” เสร็จ..จากนั้นจะ “ทิ้งกระดอง” หรือไม่.!?
มีโอกาสที่ “กิตติ” จะขายหุ้น NOBLE ได้เช่นกัน.!!
หากดูจากปัจจัยพื้นฐาน..น่าเป็นห่วง..เห็นได้จากตัวเลขกำไรงวด 9 เดือน ปี 2561 มีกำไรเพียง 269 ล้านบาท ลดฮวบจากเคยทำได้ 1,800 ล้านบาท จากช่วงเดียวกันปีก่อน
ที่สำคัญอนาคตอัตราส่วนหนี้สินสุทธิต่อทุน (D/E) อาจปรับสูงขึ้นจากปัจจุบันอยู่ที่ 1.7 เท่า จากความเป็นไปได้ที่ NOBLE ต้องกู้เงินมาจ่ายปันผลและฐานทุนต่ำลงจากการจ่ายปันผลด้วย ส่วนมูลค่าทางบัญชีต่อหุ้น (BV) มีโอกาสลดลงเช่นกัน
เอาเป็นว่า “ปันผลพิสดาร” ครั้งนี้..ทุกคนได้ประโยชน์หมด
แต่ “กิตติ ธนากิจอำนวย” ได้ประโยชน์มากกว่า..ไม่เชื่อคอยดูซิ..
…อิ อิ อิ…